**Hendrik Goltzius** (tammikuu tai helmikuu 1558 Brüggen – 1. tammikuuta 1617 Haarlem) oli Saksassa syntynyt alankomaalainen varhaisen barokkikauden taidegraafikko ja taidemaalari. Goltzius oli aikakautensa taiteen merkittävä ja arvostettu vaikuttaja. Hänen uransa alkuvaiheen taidegrafiikan manierismin jälkeen Italiaan suuntautunut opintomatka toi teoksiin myöhäisen renessanssin klassisia piirteitä. Goltzius ryhtyi taidemaalariksi uransa loppuvaiheessa maalaustaiteen arvostuksen noustua Alankomaissa.

Elämä ja ura
------------

Goltzius oli lasimaalarin poika, jonka ensimmäinen opettaja oli hänen oma isänsä vuodesta 1561 alkaen. Hän loukkaantui onnettomuudessa lapsena, eikä pystynyt suoristamaan oikeaa kättään kunnolla. Myöhemmin Goltziuksesta tuli Dirck Coornhetin oppilas. Hän muutti oppimestarinsa kanssa Haarlemiin, jossa sai tilaustöitä ja perusti oman grafiikkapainonsa vuonna 1582. Hänen uransa alkuvaiheen painotöissä näkyivät manierismin liioitellut asennot ja monimutkaiset sommitelmat.

Goltzius sairastui luultavasti alkoholismin seurauksena ja lähti matkalle Italiaan vuonna 1590, jossa hän vieraili Roomassa, Napolissa, Venetsiassa ja Firenzessä. Hän piirsi matkallaan runsaasti taiteilijoiden muotokuvia, jäljensi tunnettujen taiteilijoiden töitä ja kuvasi varsinkin Rooman arkkitehtuurin yksityiskohtia. Palattuaan matkaltaan Haarlemiin 1591 Goltzius jatkoi työtä taidegraafikḱona ailahtelevasta terveydestään huolimatta. Hänen grafiikkaansa oli tullut matkalla uusia myöhäisrenessanssin klassisia piirteitä. Vuonna 1605 Goltzius alkoi maalata ja käytännössä lopetti taidegrafiikan tekemisen.

Teoksia
-------

* Horatius Cocles sarjasta Roomalaisia sankareita, 1586.Horatius Cocles sarjasta *Roomalaisia sankareita,* 1586.
* Goltziuksen vioittunut oikea käsi, 1588. (23 × 32.2 cm). Teylers Museum, HaarlemGoltziuksen vioittunut oikea käsi, 1588. (23 × 32.2 cm). Teylers Museum, Haarlem
* Ikaros sarjasta Neljä häpeää, 1588.Ikaros sarjasta *Neljä häpeää,* 1588*.*
* Herkules, n. 1598Herkules, n. 1598
* Sine Cerere et Baccho friget Venus (Ilman Cerestä ja Bacchusta Venus jäätyisi), 1600–1603.Sine Cerere et Baccho friget Venus (Ilman Cerestä ja Bacchusta Venus jäätyisi), 1600–1603.
* Haarlemilaisen simpukoiden keräilijän Jan Govertsen van der Aerin muotokuva, 1603.Haarlemilaisen simpukoiden keräilijän Jan Govertsen van der Aerin muotokuva, 1603.
* Jupiter ja Antiope, 1612.Jupiter ja Antiope, 1612.
* Lankeemus, 1612.Lankeemus, 1612.

Lähteet
-------

1. ↑  Brenner, Carla & Riddell, Jennifer & Moore, Barbara: *Painting in the Dutch Golden Age – A Profile of the Seventeenth Century*, s. 136. Washington: National Gallery of Art, Washington, 2007.
2. 1 2  Turner, Jane, 1956-: *From Rembrandt to Vermeer : 17th-century Dutch artists*, s. 122–129. New York: St. Martin's Press, 2000. 43114315. ISBN 0-312-22972-0, 978-0-312-22972-6. Teoksen verkkoversio (viitattu 28.9.2020).

Aiheesta muualla
----------------

* Kuvia tai muita tiedostoja aiheesta **Hendrik Goltzius** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
	+ 2
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Tšekki
* Australia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* Auckland
* South Australia
* Scientific illustrators
* KulturNav
* National Gallery of Canada
* Victoria
* RKD Artists
* Städel
* Te Papa (New Zealand)
	+ 2
* ULAN

 |
|  |
| Henkilöt | 
* Alankomaat
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |